Na temelju članka 126. stavaka 1.- 3. i članka 127. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18 ) i članaka 58. i 60. Statuta Osnovne Škole Jurja Dalmatinca Pag, Školski odbor Osnovne škole Jurja Dalmatinca Pag raspisuje:

**NATJEČAJ**

za imenovanje ravnatelja/ice

Ravnatelj/ica školske ustanove mora ispunjavati **nužne** sljedeće uvjete prema članku 126. stavaka 1.-3. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH,152/14, 7/17, 68/18 ):  
1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:  
a) sveučilišni diplomski studij ili  
b) integrirani preddiplomski i diplomski sveučilišni studij ili  
c) specijalistički diplomski stručni studij;  
**d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. ovoga Zakona.**  
2) uvjete propisane člankom 106. ovoga Zakona,  
3) najmanje osam godina **radnog iskustva** u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama. (st. 1. )   
Osim osobe koja je završila neki od studija iz stavka 1. **točke 1.** ovoga članka, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova. (st. 2.)  
Iznimno, osoba koja ne ispunjava uvjete iz stavka 1. **točke 1.** ili stavka 2. ovoga članka, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.). (st. 3.)

**Dodatne kompetencije su: poznavanje stranog jezika, osnovne digitalne vještine i iskustvo rada na projektima.**

Ravnatelj/ica se imenuje na vrijeme od pet (5) godina.

Uz pisanu prijavu na natječaj kandidati su obvezni priložiti u izvorniku ili ovjerenoj preslici sljedeću dokumentaciju:

* životopis
* diplomu odnosno dokaz o stečenoj stručnoj spremi
* domovnicu odnosno dokaz o državljanstvu
* dokaz o položenom stručnom ispitu odnosno da je osoba oslobođena obveze polaganja
* dokaz o random iskustvu (potvrda ili elektronički zapis HZMO I potvrda školske ustanove o vrsti i trajanju poslova)
* program rada za mandatno razdoblje
* uvjerenje da se protiv osobe ne void kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 8 dana )
* dokaz o obavljanju poslova ravnatelja u najmanje drugom uzastopnom mandate za osobe koje se kandidiraju temeljem stavka 3. članka 126. ZOOOSŠ ( odluke o imenovanju )

Kandidati mogu priložiti dokaz o dodatnim kompetencijama: **poznavanju stranog jezika (stupanj prema zajedničkom europskom okviru za jezike, svjedodžba ili druga isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga isprava), osnovnim digitalnim vještinama (uvjerenje, certifikati, potvrda, svjedodžba ili druga isprava) i iskustvu rada na projektima (potvrda ili isprava o sudjelovanju u provedbi pojedinih projekata).**

Dokazi o dodatnim kompetencijama dostavljaju se u originalu ili ovjerenoj preslici.

Uputa za kandidate koji se pozivaju na pravo prednosti prema posebnim propisima

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17), članku 48. Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14 i 39/18) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

a dodatne informacije o dokazima koji su potrebni za ostvarivanje prava prednosti pri zapošljavanju, potražiti na slijedećoj poveznici:

<https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf>

Prijavom na natječaj kandidati daju privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

**Rok za podnošenje prijava kandidata je osam (8) dana od dana objave natječaja.**

Na natječaj se mogu javiti osobe oba spola.

Nepotpune i nepravovremene prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu: Osnovna škola Jurja Dalmatinca Pag, Ante Starčevića 12, 23250 Pag u zatvorenoj omotnici s naznakom **„natječaj za ravnatelja/icu - ne otvaraj“**.

KLASA: 112-03/19-01/30  
URBROJ: 2198-1-27-01-19-01  
Pag, 07. studenog 2019. godine